**Likumprojekta “Grozījums Detektīvdarbības likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojektā ietverts regulējums par personu administratīvo atbildību detektīvdarbības jomā un iestādes kompetenci sodu piemērošanā, ņemot vērā to, ka 2020.gada 1.janvārī stāsies spēkā Administratīvās atbildības likums un zaudēs spēku Latvijas Administratīvo pārkāpumu kodekss. Likumprojekts stāsies spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai nodrošinātu Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – informatīvais ziņojums) 2.punkta izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts paredz papildināt Detektīvdarbības likumu ar jaunām normām, kas paredz administratīvo atbildību detektīvdarbības jomā un kompetenci sodu piemērošanā.Latvijas Administratīvo pārkāpumu kodekss (turpmāk – Kodekss) nosaka atbildību un sodu apmēru par detektīvdarbības pārkāpumiem. Pēc Administratīvo pārkāpumu procesa likuma spēkā stāšanās normas, kas nosaka atbildību un soda apmēru par administratīvajiem pārkāpumiem tiks kodificētas un iekļautas attiecīgajos speciālajos nozaru normatīvajos aktos. Kodeksa 166.2panta pirmo daļu (Komercdarbība bez reģistrēšanas vai bez speciālās atļaujas (licences), izziņas vai atļaujas un komercdarbības veikšana, pārkāpjot speciālajā atļaujā (licencē), izziņā vai atļaujā minētos nosacījumus) un 183.2pantu (Detektīvdarbības aizliegumu pārkāpšana un pienākumu nepildīšana) paredzēts kodificēt nozares speciālajā likumā – Detektīvdarbības likumā (turpmāk – Likums), kas noteiks atbildību par pārkāpumiem detektīvdarbības jomā. Šobrīd Kodeksa 166.2panta pirmajā daļā paredzētās administratīvo pārkāpumu lietas izskata Valsts ieņēmumu dienests atbilstoši Kodeksa 215.1panta pirmajai daļai, Patērētāju tiesību aizsardzības centrs atbilstoši Kodeksa 215.4panta pirmajai daļai (lietās par kreditēšanas pakalpojumu sniegšanu patērētājam), Pārtikas un veterinārais dienestsatbilstoši Kodeksa 230.panta pirmajai daļai, savukārt Kodeksa 183.2pantā paredzētās administratīvo pārkāpumu lietas izskata Valsts policija atbilstoši Kodeksa 214.panta pirmajai daļai. Kodeksa 166.2panta pirmajā daļā un 183.2pantā minēto normu kodifikācijas ieviešanai ir nepieciešams grozīt speciālo nozaru normatīvo aktu, un papildināt Likumu ar minētajām normām. Likumprojekts “Grozījums Detektīvdarbības likumā” (turpmāk – likumprojekts) paredz papildināt Likumu ar 16. un 17.pantu, kurā paredzēta administratīvā atbildība detektīvdarbības jomā un kompetence administratīvā pārkāpuma procesā. Likumprojekta 16.panta pirmajā daļā pārņemta Kodeksa 183.2pantā minētās tiesību normas dispozīcija, savukārt likumprojekta 16.panta otrajā daļā precizēts Kodeksa 166.2panta pirmajā daļā paredzētā papildsoda formulējums atbilstoši Komerclikuma 4.2pantam, kā arī veikts precizējums, nosakot termiņu tiesību atņemšanai ieņemt noteiktus amatus komercsabiedrībās.Kodeksa 214.panta pirmā daļa neparedz Valsts policijas kompetenci izskatīt Kodeksa 166.2pantā paredzētās administratīvo pārkāpumu lietas atšķirībā no informatīvā ziņojuma 1.pielikuma 240.punktā noteiktās Valsts policijas kompetences. Likumprojekta 17.pants izstrādāts atbilstoši informatīvā ziņojuma 1.pielikuma 240.punktā un Kodeksa 214.panta pirmajā daļā noteiktajai kompetencei. Ņemot vērā normatīvo aktu prasības detektīvdarbībai kā īpašam komercdarbības veidam, likumprojekts neparedz Valsts ieņēmumu dienestam izskatīt administratīvos pārkāpumu procesus par likumprojekta 16.panta otrajā daļā paredzētajiem pārkāpumiem detektīvdarbības jomā atšķirībā no Kodeksa 215.1panta pirmajā daļā paredzēto kompetenci izskatīt Kodeksa 166.2pantā paredzētās administratīvo pārkāpumu lietas, paredzot minētos pārkāpumus izskatīt Valsts policijai, kas kontrolē detektīvdarbību atbilstoši Likuma 14.pantam.Ar Likumprojektu nav paredzēts pārņemt Kodeksa 183.3 pantā minēto administratīvā pārkāpuma sastāvu *“Par tādu prasību neizpildi, kuras jāpilda komercdarbībai ar ieročiem, munīciju vai speciālajiem līdzekļiem izsniegtas speciālās atļaujas (licences), speciālās atļaujas (licences) darbībām ar uguņošanas ierīcēm un skatuves pirotehniskajiem izstrādājumiem vai sprāgstvielām un spridzināšanas ietaisēm vai speciālās atļaujas (licences) apsardzes darbības vai detektīvdarbības veikšanai darbības laikā”*, jo administratīvā atbildība par administratīvo sastāvu “*par tādu prasību neizpildi, kuras jāpilda detektīvdarbības veikšanai darbības laikā*” tiek paredzēta Likumprojekta 16.panta pirmajā daļā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts policija. |
| 4. | Cita informācija | Likumprojekts pirms izsludināšanas Valsts sekretāru sanāksmē izskatīts Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums ietekmēs Likumā noteiktajā kārtībā licencētos individuālos komersantus, personālsabiedrības un kapitālsabiedrības (turpmāk — detektīvsabiedrība) un sertificētās fiziskās personas (turpmāk — detektīvs), ja detektīvsabiedrība vai detektīvs veiks darbības, neievērojot Likumā noteiktās prasības detektīvdarbības jomā, kā arī likumprojekts attieksies uz personām, kas veiks detektīvdarbību bez speciālās atļaujas (licences) vai sertifikāta. Uz 2019.gada 1.janvāri spēkā bija 39 speciālās atļaujas (licences) un 225 sertifikāti detektīvdarbības veikšanai. Par Kodeksa 166.2panta pirmajā daļā un Kodeksa 183.2pantā paredzēto administratīvo pārkāpumu detektīvdarbības jomā līdz 2019.gada 1.janvārim neviena persona nav saukta pie administratīvās atbildības. |
| 2. | Tiesiskā regulējuma ietekme uz tautsaimniecību un administratīvo slogu | Tiek saglabātas līdzšinējās administratīvās procedūras. Tiesiskajām attiecībām, kas izriet no likumprojekta, ir piemērojams vispārējais administratīvo pārkāpumu process. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas un Ministru kabineta tīmekļvietnēs. |
| 2. | Sabiedrības līdzdalība projekta izstrādē | Projekts publicēts:1) Iekšlietu ministrijas tīmekļvietnē, adrese: <http://www.iem.gov.lv/lat/sadarbiba_ar_nvo/diskusiju_dokumenti/>2) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 26.aprīlim. |
| 3. | Sabiedrības līdzdalības rezultāti | Viedokļi par projektu noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs